
Parlamentul  României

Camera  Deputaților

	Comisia pentru industrii și servicii

București, 09.05.2018
Nr. 4c-3/150/2018
	
	Comisia pentru administrație publică și amenajarea teritoriului
București, 24.04.2018
Nr. 4c-6/112


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind aprobarea Ordonanței de urgență a Guvernului nr.111/2017 pentru modificarea și completarea Legii serviciilor comunitare de utilități publice nr.51/2006, trimis spre examinare pe fond, Comisiei pentru industrii și servicii și Comisiei pentru administrație publică și amenajarea teritoriului, cu adresa nr.PLx.129 din 19 martie 2018. 

Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

       
    PREȘEDINTE,



   PREȘEDINTE,



      Iulian Iancu



Florin-Claudiu Roman

R A P O R T   C O M U N
asupra proiectului de Lege privind aprobarea Ordonanței de urgență a Guvernului nr.111/2017 pentru modificarea și completarea Legii serviciilor comunitare de utilități publice nr.51/2006


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii și Comisia pentru administrație publică și amenajarea teritoriului, au fost sesizate, spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.111/2017 pentru modificarea și completarea Legii serviciilor comunitare de utilități publice nr.51/2006, transmis cu adresa nr.P.L.x. 129 din 19 martie 2018, înregistrat la Comisia pentru industrii și servicii sub nr.4c-3/150 din 20 martie 2018 și la Comisia pentru administrație publică și amenajarea teritoriului sub nr.4c-6/112 din 20 martie 2018.



Consiliul Legislativ, cu avizul nr.1150/21.12.2017, avizează favorabil proiectul de ordonanță de urgență cu observații și propuneri preluate de inițiator.


Senatul, în  calitate de primă Cameră sesizată, a adoptat proiectul de lege în ședința din 14 martie 2018.



Ordonanța de urgență a Guvernului supusă dezbaterii are ca obiect de reglementare modificarea și completarea Legii serviciilor comunitare de utilități publice nr.51/2006, republicată, cu modificările și completările ulterioare, în sensul eliminării situației juridice potrivit căreia asociațiile de dezvoltare intercomunitară nu pot fuziona.
În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru administrație publică și amenajarea teritoriului au examinat proiectul de lege în ședința din 24 aprilie 2018, iar membrii Comisiei pentru industrii și servicii au examinat proiectul de lege în ședința din 8 mai 2018.



La lucrările Comisei pentru administrație publică și amenajarea teritoriului a participat, în calitate de invitat, din partea Ministerului Dezvoltării Regionale și Administrației Publice domnul Nicolae Tudose – secretar de stat, iar la lucrările Comisiei pentru industrii și servicii au participat, în calitate de invitați, din partea Ministerului Dezvoltării Regionale și Administrației Publice domnul Nicolae Tudose – secretar de stat și doamna Vasilica Baciu – director, iar din partea Autorității Naționale de Reglementare pentru Serviciile Comunitare de Utilități Publice domnul Bogdan Alexa – președinte și doamna Rodica Pop – director.
La lucrări au fost prezenți din partea Comisiei pentru administrație publică și amenajarea teritoriului 21 deputați din totalul de 25 deputați, iar din partea Comisiei pentru industrii și servicii au fost prezenți 17 deputați din totalul de 20 deputați.
În urma examinării inițiativei legislative și a opiniilor exprimate, membrii celor două comisii, au hotărât, cu unanimitate de voturi, să propună Plenului Camerei Deputaților adoptarea proiectului de Lege privind aprobarea Ordonanței de urgență a Guvernului nr.111/2017 pentru modificarea și completarea Legii serviciilor comunitare de utilități publice nr.51/2006, în forma adoptată de Senat.

Prin obiectul de reglementare și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

           PREȘEDINTE,


   
PREȘEDINTE,



  Iulian Iancu


   Florin-Claudiu Roman
SECRETAR,



SECRETAR,


       Roxana Mînzatu

             Simona Bucura Oprescu
Consilier parlamentar,






Șef serviciu, Sofia Chelaru
Isabela Patricia Robe






Consilier parlamentar, Elena Hrincescu

